**Saksan ympäriajo** (saks. *Deutschland Tour* tai *Deutschland-Rundfahrt*) on tärkein maantiepyöräilyn etappikilpailu Saksassa. Kilpailu järjestettiin aikaisemmin touko-kesäkuussa, nyttemmin elokuussa. Vuosina 2005−2008 kilpailu kuului UCI ProTour-sarjaan. Seuraavan kerran Saksan ympäriajo ajattiin 2018. Se kuuluu nykyään UCI Europe Touriin ja on kategorialuokitukseltaan 2.Pro.

Historia
--------

Vuodesta 1911 lähtien Saksan keisarikunnassa pidettiin yli 1 500 kilometrin pituinen "kansallinen" pyöräilykilpailu. Vuoteen 1931 asti järjestettiin useita, enemmän tai vähemmän todellisia matkoja, mutta aina hyvin erilaisissa olosuhteissa ja organisaatioissa. Ensimmäinen Saksan ympäriajo järjestettiin vuonna 1931.

Koska pyöräilyllä ei ole Saksassa yhtä vankkaa asemaa urheilulajien joukossa kuin esimerkiksi Ranskassa, Italiassa tai Belgiassa on Saksan ympäriajon suosio riippunut suuressa määrin saksalaispyöräilijöiden menestyksestä. Kilpailua ei järjestetty muun muassa vuosina 1983–1998, mutta Jan Ullrichin menestyksen myötä se aloitettiin uudelleen vuonna 1999. Jan Ullrichin Tour de France -voiton jälkeen pyöräilystä tuli suositumpaa. Vuonna 1999 Saksan ympäriajo vahvistui osittain Saksan uuden pyöräilyinnostuksen seurauksena. Vuonna 1998 Bund Deutscher Radfahrer e.V. ja Upsolut-yritys perustivat Deutschland Tour gmbh:n.

Maaliskuussa 2016 Amaury Sport Organization ilmoitti allekirjoittaneensa 10 vuoden sopimuksen Saksan pyöräilyliiton kanssa kilpailun aloittamiseksi seuraavan kahden vuoden aikana. Heinäkuussa kilpailu vahvistettiin Deutschland Deine Touriksi, joka debytoi vuonna 2018. Etapit vähennettiin neljään ja kilpailu liitettiin UCI 2.1 European Tour -kilpailuun.

Kilpailusta tuli osa uutta UCI ProSeriesia vuonna 2021.

Voittajat
---------

|  |  |
| --- | --- |
| * 1911 Saksa Hans Ludwig
* 1922 Saksa Adolf Huschke
* 1927 Saksa Rudolf Wolke
* 1930 Saksa Hermann Buse
* 1931 Saksa Erich Metze
* 1937 Saksa Otto Weckerling
* 1938 Saksa Hermann Schild
* 1939 Saksa Georg Umbenhauer
* 1947 Saksa Erich Bautz
* 1948 Saksa Phillip Hilpert
* 1949 Saksa Harry Saager
* 1950 Belgia Roger Gyselinck
* 1951 Italia Guido De Santi
* 1952 Belgia Isidore Derijck
* 1960 Alankomaat Ab Geldermans
* 1962 Alankomaat Peter Post
* 1979 Saksa Dietrich Thurau
* 1980 Saksa Gregor Braun
* 1981 Italia Silvano Contini
* 1982 Alankomaat Theo de Rooy
 | * 1999 Saksa Jens Heppner
* 2000 Espanja David Plaza
* 2001 Kazakstan Aleksandr Vinokurov
* 2002 Espanja Igor González de Galdeano
* 2003 Australia Michael Rogers
* 2004 Saksa Patrik Sinkewitz
* 2005 Yhdysvallat Levi Leipheimer
* 2006 Saksa Jens Voigt
* 2007 Saksa Jens Voigt
* 2008 Saksa Linus Gerdemann
* 2018 Slovenia Matej Mohorič
* 2019 Belgia Jasper Stuyven
* 2020 *Ei järjestetty*
* 2021 Saksa Nils Politt
* 2022 Yhdistynyt kuningaskunta Adam Yates
* 2023 Belgia Ilan Van Wilder
 |

Lähteet
-------

1. ↑  Patrick Fletcher published: Deutschland Tour to re-launch as ASO sign 'groundbreaking' partnership with German federation *cyclingnews.com*.  8.3.2016. Viitattu 16.12.2021. (englanniksi)
2. ↑  Cycling News published: AG2R La Mondiale extends sponsorship through 2020 - News Shorts *cyclingnews.com*.  19.7.2016. Viitattu 16.12.2021. (englanniksi)

Aiheesta muualla
----------------

* Tulokset Pro Cycling Stats -sivustolla (englanniksi)
* Saksan ympäriajon virallinen sivusto (saksaksi) (englanniksi) (ranskaksi)

CommonsCommons
Wikimedia Commonsissa on kuvia tai muita tiedostoja aiheesta **Saksan ympäriajo**.